Srilanka team
వివాదంలో చిక్కుకున్క శ్రీలంక జట్టు
కొలంబో: భారత్‌ చేతిలో సొంతగడ్డపై తొలి మ్యాచ్‌లోనే ఓటమితో ఢీలాపడిన శ్రీలంక జట్టు వివాదంలో చిక్కుకుంది. ఆజట్టులోని క్రికెటర్లపై అవినీతి నిరోధక శాఖ విచారణ జరుపుతోంది. ఇప్పటికే ఆ శాఖాధికారులు శ్రీలంక డ్రెస్సింగ్‌ రూమ్‌లో సోదాలు నిర్వహించగా…టాయిలెట్‌ రూమ్‌లో ఒక అనుమానాస్పద ఎలక్ట్రికల్‌ పరికరం ఒకటి దొరికినట్లు తెలిసింది. ఈవిచారణపై శ్రీలంక క్రికెట్‌ బోర్డుకి కనీస సమాచారం లేకపోవడం విశేషం. ఐసిసి అవినీతి నిరోధక విభాగం ప్రస్తుతం క్రికెటర్లపై విచారణ జరుపుతోంది. దీనిపై మాకు ముందస్తు సమాచారం ఏమి రాలేదు. డ్రెస్సింగ్‌ రూములో వాస్తవంగా ఏం జరిగిందో బోర్డుకి కూడా అవగాహన లేదని శ్రీలంక క్రికెట్‌ బోర్డు సిఈఓ డిసిల్వా వెల్లడించారు. జట్టు సమావేశాలకి హాజరయ్యే సంపత్‌ని నిందితుడిగా గుర్తించి అరెస్టు చేశారని…అతను ఇద్దరు సీనియర్‌ క్రికెటర్ల పేర్లు బహిర్గతం చేసినట్లు సమాచారం. దీంతో ప్రస్తుతం మీడియాలో ‘టాయిలెట్‌ గేట్‌ పేరుతో పెద్ద ఎత్తున వార్తలు వస్తున్నాయి. ఈ ఏడాదిలో ఇలా లంక క్రికెటర్లపై ఆరోపణలు రావడం ఇది రెండోసారి. ఈ ఏడాది ఆరంభంలో బంగ్లాదేశ్‌తో టెస్టు సిరీస్‌ సందర్భంగా ఇలాంటి వివాదలే ఆజట్టు క్రికెటర్లపై చెలరేగాయి.